als_Latn dik_Latn azb_Arab
Ndarja nuk është e lehtë për askënd, ndjenjat e thyera, zhgënjimet,debate të pazgjidhura, ndjenjat e hakmarrjes shkatërrojnë jo vetëm marrëdhënien me ish-in por edhe veten tuaj.
Studimet kanë treguar se mbajtja për një kohë të gjatë të zemërimit dhe pakënaqësive është më e dëmshme për ju vetë se sa për ish partnerin.
Prandaj më mirë largohuni nga negativiteti dhe punoni për të krijuar një marrëdhënie korrekte dhe shoqërore më ish-in tuaj. Nga kjo marrëdhënie do të keni përfitime të shumta.
1-Do të fitoni paqen mendore dhe jeta juaj do të jetë më e lumtur.
Falja i bën mirë zemrës, mendjes, ul nivelin e kolesterolit, largon stresin, bëni një gjumë cilësor etj. Pra një jetë më të gjatë, më të lumtur dhe një paqe mendore. Faleni dhe harrojeni dhe i keni bërë një të mirë vetes tuaj.
2-Keni shumë histori së bashku.
Doni apo jo, ish-i juaj ka një pjesë të rëndësishme në ju dhe gjithmonë do të ketë. Ju keni ndarë bashkë gjërat të rëndësishme në jetë, përvoja dhe kujtime që nuk mund ti fshini dot. Prandaj qëndroni miq për të pasur gjithmonë një kujtim të bukur të atyre momenteve.
3-Keni miq të përbashkët.
Ndonjëherë ndarja shkakton edhe ndarjen me miqtë e përbashkët. Mirëpo ruajtja e marrëdhënieve shoqërore me ish-in tuaj do të bëjë që ju të mos e humbisni rrethin tuaj shoqëror. Për më tepër e pse duhet të humbasësh të gjitha përfitimet dhe lidhjet shoqërore vetëm se nuk je më çift?
4-Ju mund të vareni tek ai.
Nëse keni qenë në një marrëdhënie afatgjatë, atëherë askush më shumë se ish-i juaj nuk ju kupton më mirë. Ai edhe pse nuk është më partneri juaj i jetës gjithmonë do të jetë aty duke të dëgjuar dhe mund të varesh tek ai sa herë ke nevojë.
5-Ndodh që ti jepni edhe një shans dashurisë tuaj.
Shpesh qetësia dhe shkëputja për njëfarë kohe nga njëri -tjetri do bëjë që ti mendoni gjërat më me qetësi. Nëse ruani marrëdhëniet shoqërore mundet që në një moment të përshtatshëm ju mund ti jepni një shans të dytë dashurisë tuaj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn